Hierdie brief aan Beeld is deur ‘n briljante 17-jarige matriekseun van Komatipoort geskryf na aanleiding van “Die Stem”-debat. Beeld het nie die jong seun se brief geplaas nie. Hy het hom egter nie deur die koerant se subtiele sensuur laat stilmaak nie. Die seun het die brief toe op Facebook geplaas vir almal om te lees.
Ons kan vir ewig debatteer oor die morele waarde rondom die sing van die ou volkslied. Ek respekteer Beeld-redakteur Adriaan Basson se mening dat die lied eerstens nog apartheidskonnotasies het, en hoor ook sy vrese dat die sangers dalk op dié manier hul misnoeë met die reënboognasie te kenne gee. Ek sien egter twee grondige foute in sy argumente.
Ek het af en toe die debat oor die sing van Die Stem gevolg en, om die waarheid te sê, sien ek geen problem daarmee nie. Ek stem saam dat dit ‘n pragtige lied is en rol maklik van die tong af wanneer dit gesing word. Nêrens word daar na enige politieke organisasie verwys nie. Daar word slegs beloof om ons land lief te hê en te beskerm. Ek kan wragtig nie sien hoe enige regdenkende mens beswaar daarteen kan hê nie wanneer daar aldus beloof word nie.
Ek wonder of die Amerikaanse slawe ook so oor die Star Spangled Banner gevoel het nadat hulle vry verklaar is.
Ek vemoed dat Basson, Croucamp en ander liberaal verkramptes eerder hul eie verwronge agenda bedryf as om objektief oor die saak te wees of hulle het vas gehaak in die ou apartheid Suid Afrika waarvan hulle self nie kan wegkom nie en ook nie ander wil toelaat om verlos te wees nie.
My ouma Smit se oom was die digter Dr. AD Keet. Sy het as kind op CJ Langenhoven (skrywer van Die Stem) se skoot gesit en hy het vir hulle baie stories gelees. Haar oom (Keet) en hy (Langenhoven) was huis vriende en ook altwee bekende digters. Hulle was nie moordenaars nie, maar dood gewone mense wie Suid Afrika asook Die Lewende God onsaglik lief gehad het.